ສຳນັກຂ່າວສານປະເທດລາວ ລາຍງານໃຫ້ຮູ້ວ່າ ສະຖາບັນຄົ້ນຄວ້າ ວິທະຍາສາດການສຶກສາ ກະຊວງສຶກສາທິການ ແລະ ກິລາ ໄດ້ຜະລິດສື່ການຮຽນ-ການສອນອອນລາຍ ໃນຊ່ວງໄລຍະພັກຮຽນເພື່ອປ້ອງກັນ ແລະ ສະກັດກັ້ນການແຜ່ລະບາດ ຂອງເຊື້ອໄວຣັດໂຄວິດ-19.
ປັດຈຸບັນກຳລັງດຳເນີນການຮຽນ–ການສອນ ຈົນເຖິງວັນທີ 21 ເມສາ 2020 ຊຶ່ງໄດ້ອອກອາກາດ ຜ່ານລາຍການ ໂທລະພາບສຶກສາກິລາ, ລາຍການສຶກສາໃໝ່ ທາງສະຖານີໂທລະ ພາບລາວຊ່ອງ 1, ລາຍການວິທະຍຸສຶກສາ ທາງວິທະຍຸກະຈາຍສຽງແຫ່ງຊາດ ແລະ ຈະອັບໂຫລດລົງສື່ອອນລາຍ ເຊັ່ນ: ເຟດບຸ໊ກເພຈ Edu-sport TV online ແລະ ສະຖາບັນຄົ້ນຄວ້າວິທະຍາສາດການສຶກສາ.
ສຳລັບສື່ການຮຽນ-ການສອນຊັ້ນປະຖົມສຶກສາ ທີ່ຜະລິດໃນຄັ້ງນີ້ປະກອບມີ: ວິຊາຄະນິດສາດ ແລະ ພາສາລາວ ຊັ້ນ 1 ແລະ ຜະລິດສື່ວິຊາພາສາລາວ, ຄະນິດສາດ, ພາສາອັງກິດ ຂອງຊັ້ນ ປ 3, ປ 4 ແລະ ປ 5.
ຮຽບຮຽງຂ່າວ: ພຸດສະດີ